MLDataScientist/Wikipedia-uzbek-2024-05-01 huggingface dataset:
Spencer Foo

Spencer Foo () (1994-yil 19-mayda tugʻilgan), (Fu Jiang nomi bilan ham tanilgan) ()— xitoylik-kanadalik professional xokkeychi. Spencer Foo hozirda Amerika Xokkey Ligasida (AHL) „Henderson Silver Knights“ xokkey jamoasida oʻynaydi.

Oʻyin faoliyati 
Spencer Foo Kanadaning Edmonton shahrida tugʻilgan. Foo oʻzining kichik xokkey karyerasini Alberta Junior Xokkey Ligasida (AJHL) boshlagan. Bu yerda Spencer Foo asosiy hujumchi sifaida oʻynagan. Spencer Foo 2012-yildan 2014-yilgacha „Bonnyville Pontiacs“ xokkey klubi bilan ikki mavsum davomida maydonga tushgan. Jamoadagi ikkinchi mavsumida Foo 60 oʻyinda 40 ta gol urishga muvaffaq boʻlgan.

AJHLda davom etish uchun juda keksa va NHLga unchalik qiziqish bildirmagan Foo 2014—2015-yilgi mavsumda ECAC xokkey konferensiyasi vakili „Union Dutchmen“ xokkey klubi safiga qoʻshildi. Foo „Union Dutchmen“ xokkey klubi bilan oʻtkazgan dastlabki ikki mavsumida har yili 25 ochko toʻpladi. Shundan soʻng, Spencer Foo „Calgary Flames“ xokkey klubining 2015—2016-yilgi jamoasida ajoyib taassurot qoldirdi. Shuning uchun klub Spencer Fooni 2016-yilgi kuzgi rivojlanish lageriga taklif qildi. Ammo yakunda Spencer Fooga shartnoma taklif qilishmadi.

Spencer Foo 2016—2017-yilgi mavsumda „Union Dutchmen“ klubi safida 38 o‘yinda 62 ochko to‘plagan, 36 ta golli uzatmani amalga oshirgan holda, gollar va ochkolar boʻyicha reytingda yetakchilik qildi. 2017-yil 1-iyulda Spencer Foo „Calgary Flames“ xokkey klubi bilan ikki yillik boshlangʻich darajadagi shartnoma imzoladi.

Spencer Foo „Calgary Flames“ xokkey klubi tomonidan 2017-yil 26-sentyabrda Amerika Xokkey Ligasi vakili „Stockton Heat“ xokkey jamoasiga o‘quv-mashg‘ulot yig‘ini chog‘idagi qisqartirishlar doirasida joʻnatilgan edi. Foo „Stockon Heat“ xokkey klubi safida (2018-yil 28-yanvarda yakunlangan hafta uchun) AHLda haftaning eng yaxshi oʻyinchisi boʻldi. Spencer Foo oʻzining birinchi NHL oʻyinini „Calgary Flames“ xokkey jamosi bilan 2018-yil 31-martda „Edmonton Oilers“ xokkey klubiga qarshi uchrashuvda oʻtkazdi. Spencer Foo NHL faoliyatidagi birinchi golini 2018-yil 5-aprelda „Winnipeg Jets“ xokkey klubiga qarshi uchrashuvda (2-1 hisobida mag‘lubiyat) qayd etdi.

2019-yil 26-iyunda xitoylik-kanadalik xokkeychi KHLning „Kunlun Red Star“ xokkey jamoasi bilan ikki yillik shartnoma imzolagani malum boʻldi.

2022-yil 14-iyulda Spencer Foo KHLdagi uch mavsumdan so‘ng Shimoliy Amerikaga qaytib, 2022—2023-yilgi mavsum uchun „Vegas Golden Knights“ xokkey klubi bilan bir yillik ikki tomonlama shartnoma imzoladi.

Faoliyat statistikasi

Muntazam mavsum va pley-off oʻyinlari

Xalqaro

Manbalar 

Yashayotgan insonlar
1994-yilda tugʻilganlar
Gruziya — Ispaniya munosabatlari

Gruziya — Ispaniya munosabatlari bu ikki davlat oʻrtasidagi ikki tomonlama va diplomatik munosabatlardir. Madridda Gruziya elchixonasi bor. Ispaniyaning Tbilisida elchixonasi mavjud. Gruziya va Ispaniya (Portugaliya bilan birga) oʻz hududlarida „Iberiya“ nomli tarixiy atamani boʻlishdi: Iberiya (Ispaniya va Portugaliya) va Iberiya Qirolligi (Gruziya).

Diplomatik munosabatlar 
Ispaniya Gruziya bilan diplomatik aloqalarni 1992-yildan beri davom ettiradi. Hozirgi vaqtda Ispaniyaning Gruziya bilan munosabatlari Ispaniyaning Yevropa Ittifoqiga (YEI) aʼzoligiga qabul qilingach kengaydi. Gruziya valiahd shahzodasi Devid Bagration Muxrani 1976-yil 24-iyunda Madridda tug‘ilgan va 2003-yilda Tbilisida qo‘nim topgan.

Gruziya 2005-yildan beri Madridda diplomatik vakolatxonasiga ega. Har ikki davlat turli sohalarda muvaffaqiyatli hamkorlik qilib kelmoqda. 2017-yil iyul oyida ikki davlat oʻrtasida “ikki davlat oʻrtasidagi mustahkam siyosiy munosabatlar va aloqalar” rivojlanganidan soʻng diplomatik munosabatlarning 25 yilligi nishonlandi.

Iqtisodiy munosabatlar 

Iqtisodiy aloqalar cheklangan, ammo ispan kompaniyalarining Gruziyaga qiziqishi ortib bormoqda.  2014-yil 10- va 11-mart kunlari Ispaniya va Gruziya ikkita oʻzaro kelishuv memorandumini imzoladilar: Iqtisodiy sohada hamkorlik toʻgʻrisidagi memorandum va turizm sohasida memorandum. 

2014-yilda Gruziyaga Ispaniya eksporti 58,8 million yevroni (2013-yilda 78,8 million yevro) tashkil etdi, bu 25,4 foizga kamaygan, Gruziyaning Ispaniyadan importi esa 81,43 million yevroga yetgan  (2013-yilda 29,32 million yevro). Raqamlar 177,7% koʻrsatkich bilan soʻnggi yillardagi eng katta oʻsishni tashkil etmoqda.

Ispaniyaning Gruziyaga eksporti: elektr jihozlari, keramika mahsulotlari, mashinalar, go'sht, kiyim-kechak  va Gruziyadan import (o'g'itlar, ichimliklar, mevalar, yoqilg'i, minerallar, organik kimyoviy mahsulotlar tashkil etadi.

Shartnomalar 

 Madaniy, taʼlim va ilmiy hamkorlik toʻgʻrisidagi bitim, Imzolanishi: 1993-yil 11-mart, kuchga kirishi: 1996-yil 12-iyun.
 Ikki tomonlama soliqqa tortishning oldini olish va daromadlar hamda mol-mulk soligʻi boʻyicha soliq toʻlashdan boʻyin tovlashning oldini olish boʻyicha kelishuv. Protokol, imzolanishi: 2010-yil 7-iyun, kuchga kirishi: 2011-yil 1-iyul.

Doimiy diplomatik vakolatxonalar 

 Madridda Gruziya elchixonasi bor.
 Ispaniyaning Tbilisida elchixonasi bor.

Manbalar 

Ispaniyaning ikki tomonlama aloqalari
Gruziyaning ikki tomonlama aloqalari
Ispaniyaning tashqi siyosati
Xalqaro munosabatlar
Aleksandr Vaskin

VASKIN Aleksandr  —  1968- yil Toshkent da tugʻilgan. Sharqshunos-filolog-xitoyshunos, siyosat fanlari nomzodi.

Faoliyati 
ToshDSHI xitoy filologiyasi boʻlimining 1993-yil bitiruvchisi.
1994 – 1997-yillar aspirant; 1997-yildan Toshkentdagi turli xorijiy firmalarning ingliz tili oʻqituvchisi va menejeri; 2000-yildan Moskvadagi xususiy chet el firmasining menedjeri: 2001-yildan Moskvada Rossiya real iqtisodiyot akademiyasining vitse-prezidenti.

Ilmiy yoʻnalishi 
Siyosatshunoslik, xalqaro munosabatlar. 15 dan ortiq ilmiy ishlar muallifi.

Asosiy ilmiy ishlari: 
Nomz. diss. mavzusi: “Pakistanokitayskiye otnosheniya (50-ye - nachalo 90-x godov)”. – Tashkent, 1997.
1. Zarojdeniye i stanovleniye svyazey mejdu Pakistanom i Kitayem. – Tashkent, 1995.
2. K istorii ekonomicheskix vzaimosvyazey stran Srednego i Dalnego Vostoka (60 – 80-ye godы) // Obщestvennыe nauki v Uzbekistane. – Tashkent, 1998. – №3. – S. 31 – 34.
3. Aksaychinskiy vopros / v soavtorstve. – Tashkent, 1995. – 14 s. 4. Znacheniye Karakorumskogo shosse v pakistano-kitayskix otnosheniyax. – Tashkent, 1995. – 12 s. – v soavtorstve.

Manbalar
Donald MacLean

Donald MacLean () (1977-yil 14-yanvarda tugʻilgan) — kanadalik xokkey murabbiyi va sobiq professional xokkeychi. Hozirda Donald MacLean „Sault Ste“ xokkey klubida yordamchi murabbiy boʻlib ishlamoqda. Donald MacLean faoliyati davomida Milliy Xokkey Ligasida (NHL) „Los Angeles Kings“, „Toronto Maple Leafs“, „Columbus Blue Jackets“, „Detroit Red Wings“ va „Phoenix Coyotes“ xokkey jamoalarida oʻynagan.

Oʻyin faoliyati 
Donald MacLean 1990—1991-yillarda Quebec xalqaro Pee-Wee xokkey turnirlarida Shotlandiyaning Bedford shahridagi kichik xokkey jamoasi bilan oʻynagan.

Donald MacLean „Los Angeles Kings“ xokkey klubi safiga 1995-yilda NHLga kirish loyihasida 33-oʻrindagi tanlov asosida qoʻshildi. MacLean uch yilni Quebecning asosiy oʻsmirlar xokkey ligasida oʻsmirlar jamoasi uchun xokkey oʻynab oʻtkazdi. Ikkinchi yili Donald MacLean uchta turli jamoada („Beauport Harfangs“, „Laval Titan Collège Français“ va „Hull Olympiques“) oʻynadi. Donald MacLeanning NHLdagi debyut oʻyini 1997—1998-yilgi mavsumda „Los Angeles Kings“ xokkey klubi safida boʻldi. U yerda Donald MacLean 22 ta oʻyin oʻtkazib, beshta gol va ikkita golli uzatmani amalga oshirdi. 

2000-yil 23-fevralda Donald MacLean „Los Angeles Kings“ xokkey jamoasi tomonidan „Toronto Maple Leafs“ xokkey klubi aʼzosi Craig Charron oʻrniga almashtirildi . Donald MacLean klub safida 2001—2002-yilgi mavsumni AHLning yetakchi toʻpurari sifatida tugatgandi. 2002-yil 17-iyulda Donald MacLean „Columbus Blue Jackets“ xokkey klubi bilan erkin agent sifatida shartnoma imzoladi.

2005-yil 24-avgustda Donald MacLean „Detroit Red Wings“ xokkey klubi bilan shartnoma imzolashga rozilik bildirdi. „Red Wings“ klubi safidagi ilk o‘yinida Donald MacLean „Edmonton Oilers“ xokkey jamoasiga qarshi o‘yinda Niklas Kronwallning uzatmasi orqali hisobni ochdi.

2005—2006-yilgi mavsumda Donald MacLean klub safida beshta xet-trik qayd etdi. Shuningdek, Donald MacLean mahorat tanlovida eng qiyin zarba yo‘nalishida g‘olib chiqdi. Donald MacLean mavsumni liganing MVP oʻyinchisi va ajoyib gol muallifi sifatida yakunladi. 

Donald MacLean erkin agent sifatida 2006-yil 17-iyulda „Phoenix Coyotes“xokkey klubi bilan ikki yillik shartnoma imzoladi.

Shundan soʻng, Donald MacLean „Coyotes“ xokkey klubini tark etdi va Shveysariyaning „ZSC Lions“ xokkey jamoasi bilan 2007-yil 16-iyulda shartnoma imzoladi. Ammo Donald MacLean 2007-yil 9-dekabrda Avstriyaga joʻnab ketdi va „EC Salzburg“ xokkey jamoasi bilan shartnoma imzoladi. Keyin Donald MacLean „Salzburg“ xokkey klubiga EBEL ligasini yutishda yordam berdi.

2010-yil 18-avgustda Donald MacLean Xorvatiyaning „KHL Medveščak“ xokkey klubi bilan bir yillik shartnomaga imzo chekdi.

Murabbiylik faoliyati 
2015-yil 29-iyunda Donald MacLean „Sault Ste“ xokkey klubi yordamchi murabbiyi etib tayinlandi.

Faoliyat statistikasi

Manbalar 

Yashayotgan insonlar
1977-yilda tugʻilganlar
Yoqut Avtonom Sovet Sotsialistik Respublikasi

Yoqut Avtonom Sovet Sotsialistik Respublikasi (Yoqut ASSR, YASSR) — 1922—1990-yillar oraligʻida mavjud boʻlgan, poyxati Yakutsk shahri sanalgan RSFSR tarkibidagi avtonom respublika. Ushbu avtonom respublika Lena, Anabar, Olenyok, Yana, Indigirka daryolari havzasida hamda Kolimaning quyi oqimida, shimolda Laptev dengizi va Sharqiy Sibir dengizi va Nobaya Sibir orollari qirgʻoqlarigacha boʻlgan hududda joylashgan. Respublika hududining 40% dan ortigʻi Arktika doirasian tashqarida hisoblangan.

Tarixi 
YASSR RSFSR tarkibida 1922-yilning 27-aprelida Irkutsk viloyati ning Kirenskiy tumani tarkibiga kiruvchi Quyi Tunguska tumanini oʻz tarkibida qamrab olmagan paytida Yakutsk viloyati hududida tashkil etilgan. Respublika shuningdek, Yenisey viloyatining Xatango-Anabarskiy tumani, Irkutsk viloyatining Kirenskiy tumanidagi Olekminsko-Suntarskiy volosti Shimoliy Muz okeanining 84° va 140½ sharqiy uzunlik meridianlari orasida joylashgan barcha orollarini oʻz ichiga olgan. Yoqut Avtonom Respublikasining shakllanishida Maksim Ammosov, Platon Oyunskiy va Isidor Baraxov kabi shaxslar katta rol oʻynagan. Ikkinchi jahon urushi yillarida YASSRning 50 mingdan ortiq aholisi frontda jang qilishgan. Ulardan 25 nafari Sovet Ittifoqi Qahramoni unvoniga sazovor boʻlgan. Frontda asosi respublika aholisidan iborat boʻlgan boʻlinmalar ham boʻlgan. Masalan, Staraya Russa koʻchalaridan biri shunday birlik — yoqut miltiqlari xotirasiga nomlangan.

1990-yil 27-sentyabrda Yoqut ASSR Oliy Kengashi RSFSR tarkibida avtonom respublikadan Yoqut-Saxa Sovet Sotsialistik Respublikasiga oʻzgarganligini eʼlon qildi. 1991-yilning 24-mayda RSFSR Xalq deputatlari qurultoyi ushbu nomni tasdiqladi va 1978-yilgi RSFSR Konstitutsiyasining 71-moddasiga oʻzgartirish kiritdi.

1991-yil 27-dekabrda Yoqut-Saxa SSR Oliy Kengashi respublikani Saxa (Yakutiya) Respublikasiga oʻzgartirish toʻgʻrisida qaror qabul qildi. 1992-yil 21-aprel sanasidagi qonunga asosan Rossiya Federatsiyasi Xalq deputatlari Kongressi Rossiya Konstitutsiyasiga respublikaning yangi nomini rasman kiritilishini tasdiqladi.

Aholisi 
1979-yil boshidagi aholi tarkibi

 Ruslar — 430 ming
 Saxalar — 314 ming.
 Ukrainlar — 46 ming
 Evenklar — 11,6 ming.
 Evenlar — 5,8 ming.
 boshqalar — …

Aholi soni

Mukofotlar 

 1957-yil Lenin ordeni
 1972-yil Oktyabr inqilobi ordeni
 1972-yil Xalqlar doʻstligi ordeni

Manbalar

Havolalar 
Rossiya
Sovet Sotsialistik Respublikalar
Mishima (Fukushima)

Yaponiyaning Fukushima prefekturasida joylashgan shaharchadir. 1-mart, 2020-yil holatiga koʻra, shaharchada 755 ta xonadonda 1590 nafar aholi istiqomat qiladi va aholi zichligi har kvadrat kilometrga 18 kishidan toʻgʻri keladi. Shaharning umumiy maydoni 90,81 kvadrat kilometrni (35,06 mil²) tashkil etdi. 2017-yilda Mishima Yaponiyaning eng goʻzal shaharchalaridan biri sifatida tanlandi.

Geografiyasi 

Mishima Fukussma prefekturasining Aizu mintaqasining gʻarbiy qismida joylashgan. Shaharning katta qismi oʻrmonlar bilan qoplangan. Trafik shaharning shimoliy qismidagi Tadami daryosi boʻylab toʻplangan va shaharning asosiy vazifalari, masalan, davlat idoralari va kasalxonalar Miyashita hududida joylashgan. Miyashita toʻgʻoni oqimning biroz yuqori qismida joylashgan boʻlib, toʻgʻondan foydalanadigan GES mavjud. Shaharda bir qancha issiq buloqlar mavjud.

 Togʻlar: Takamori togʻi
 Daryolar: Tadami daryosi
 Koʻllar: Miyashita toʻgʻoni

Qoʻshni munitsipalitetlar 
Fukushima prefekturasi

 Kaneyama
 Shōva
 Yanaizu

Iqlimi 
Mishima nam kontinental iqlimga ega, yozi issiq va qishi qattiq qor yogʻishi bilan ajralib turadi. Mishimadagi oʻrtacha yillik harorat 11,5 °C, yillik oʻrtacha yogʻin miqdori 1477 mm, sentyabr esa eng nam oy hisoblanadi. Avgustda eng yuqori harorat 25,2 atrofida °C, eng pasti esa yanvarda, −1,1 atrofida °C gacha tushadi.

Demografiyasi 
Yaponiya aholini roʻyxatga olish maʼlumotlariga koʻra, Mishima aholisi soʻnggi 70 yil ichida barqaror ravishda kamaydi.

Tarixi 
Hozirgi Mishima hududi qadimgi Mutsu provinsiyasining bir qismi boʻlgan va Edo davrida Aizu domenining bir qismini tashkil qilgan. Meydzi restavratsiyasidan soʻng, u Fukushima prefekturasidagi Onuma tumanining bir qismi sifatida tashkil etilgan. Mishima qishlogʻi 1955-yil 1-iyulda Miyashita va Nishikata qishloqlarining qoʻshilishi natijasida tashkil etilgan. 1961-yil 1-aprelda u shahar maqomiga koʻtarildi.

Iqtisodiyoti 
Tadami daryosidagi koʻplab toʻgʻonlardan gidroelektr energiyasi ishlab chiqarish oʻrmon va yogʻoch mahsulotlari bilan bir qatorda shaharning asosiy daromad manbasi hisoblanadi.

Taʼlim tizimi 
Mishima shahrida bitta davlat boshlangʻich maktabi va shahar hukumati tomonidan boshqariladigan bitta davlat oʻrta maktabi mavjud. Shaharda oʻrta maktab yoʻq.

 Mishima oʻrta maktabi
 Mishima boshlangʻich maktabi

Transport tizimi

Temir yoʻl 
JR Sharq — Tadami liniyasi

 Aizu-Hinohara — Aizu-Nishikata — Aizu-Miyashita — Hayato

Magistral yoʻllari 

 252-milliy yoʻnalish
 400-milliy yoʻnalish

Madaniy merosi 
Mishima Sai-no-kami festivali va milliy nomoddiy, madaniy merosi bilan mashhur.

Manbalar

Havolalar 

 Rasmiy sayti 

Yaponiya shaharlari
Fukushima prefekturasi
Lowell (Massachusetts)

Louell () — AQShning Massachusets shtatida joylashgan shahardir. 2020-yilda shahar aholisi 115 554 nafar aholi soni boʻlib, soʻnggi aholini roʻyxatga olish maʼlumotlariga koʻra, u Massachusets shtatidagi beshinchi eng zich shahar va Boston metropolitan statistik hududida uchinchi eng zich shahar hisoblanadi.

Geografiyasi 
Louell shahari  (42,639444, −71,314722) koordinatalarda joylashgan. Amerika Qoʻshma Shtatlari aholini roʻyxatga olish byurosiga koʻra, shaharning umumiy maydoni  ni tashkil qiladi, shundan  quruqlik va  suvdan iborat.

Iqlimi

Demografiyasi 

2010-yilgi aholini roʻyxatga olish maʼlumotlariga koʻra, shaharda 106 519 kishi istiqomat qilgan. Aholi zichligi 3 027.9/km² ni tashkil qiladi.

2010-yilda Louellda 38 470 ta xonadon va 23 707 oila yashagan. Ushbu uy xoʻjaliklarining 34,9 foizi 18 yoshgacha boʻlgan bolalari, 35,9 foizi er-xotinlar, 14,7 foizi turmush oʻrtogʻi boʻlmagan, 38,4 foizi oilasi boʻlganlarni tashkil qiladi. Aholining 8,3% esa 65 yosh va undan katta boʻlgan yolgʻiz yashaydiganlardir.

Louellda 50-69 yoshdagi aholi sonining sezilarli darajada oʻsib bormoqda, 15 yoshdan kichik va 70 yoshdan oshgan aholining foizi kamayishi kuzatilyapti. 2010-yilda shahar aholisining oʻrtacha yoshi 32,6 yoshni tashkil etadi. Aholining yosh taqsimoti 18 yoshgacha bo‘lganlar 23,7%, 18 yoshdan 24 yoshgacha bo‘lganlar 13,5%, 25 yoshdan 44 yoshgacha 29,4%, 45 yoshdan 64 yoshgacha bo‘lganlar 23,3%, 65 va undan katta yoshdagilar 10,1% tashkil etadi. Har 100 ayolga 98,6 erkak toʻgʻri kelgan, 18 va undan katta yoshdagi har 100 ayolga 97,6 erkak toʻgʻri kelmoqda.

2012-yilda yakunlangan Amerika hamjamiyatining soʻroviga koʻra, shahardagi bir xonadonning oʻrtacha daromadi 51 714 dollarni tashkil qilgan. Bir oilaning oʻrtacha daromadi 55 852 dollarni tashkil etdi. Erkaklar oʻrtacha daromadi 44 739 dollarni, ayollarniki esa 35 472 dollarni tashkil qilgan. Shaharning aholi jon boshiga daromadi 22 730 dollarni boʻlgan. Oilalarning qariyb 15,2 foizi va jismoniy shaxslarning 17,5 foizi qashshoqlik chegarasidan past boʻlgan, shu jumladan 18 yoshgacha boʻlganlarning 24,5 foizi va 65 yoshdan oshganlarning 13,2 foizi qashshoq hisoblanadi.

2010-yilda shaharning etnik xilma-xilligi 60,3% oq tanli, 20,2% osiyolik, 6,8% afro-amerikalik, 0,3% tubjoy amerikalik, 8,8% boshqa irqlardan, 3,6% ikki yoki undan ortiq irqdan edi. Har qanday irqga mansub ispan yoki lotinlar aholining 17,3% ni tashkil etadi.

2010-yilda Louellda 6000 ga yaqin afrikalik muhojirlar yashagan.

Galereya

Manbalar 

Massachusetts shaharlari
Alexandre Picard

Alexandre Picard () (1985-yil 9-oktabrda tugʻilgan) — kanadalik professional xokkeychi. Alexandre Picard hozirda Chexiyaning „HK Hradec Kralove“ xokkey jamoasida oʻynaydi.

Oʻyin faoliyati 
Yoshligida Alexandre Picard 1999-yilgi Quebecdagi Xalqaro Pee-Wee xokkey turnirida Quebec shahridan kichik xokkey jamoasi bilan oʻynagan.

Quebecning asosiy oʻsmirlar xokkey ligasida (QMJHL) toʻrtta toʻliq mavsum oʻynaganidan soʻng, Alexandre Picard 2004-yilgi NHLga kirish loyihasida „Columbus Blue Jackets“ xokkey klubi safiga 8-oʻrindagi tanlov asosida qabul qilindi. Alexandre Picard 2005—2006-yilgi mavsumda klubning AHLdagi filiali boʻlgan „Syracuse Crunch“ xokkey jamoasiga qoʻshildi. Alexandre Picard Milliy xokkey ligasida (NHL) „Columbus Blue Jackets“ xokkey klubi safida ilk oʻyinini oʻtkazdi.

2010-yil 3-martda „Columbus Blue Jackets“ xokkey klubi Chad Kolarik evaziga Alexandre Picardni „Phoenix Coyotes“ xokkey klubiga almashtirdilar.

2011-yil 7-iyulda Alexandre Picard „Tampa Bay Lightning“ xokkey klubi bilan bir yillik shartnoma imzoladi. Shundan soʻng, Alexandre Picard klubning AHL filiali „Norfolk Admirals“ xokkey jamoasiga tayinlandi. 2012-yil 9-iyun kuni Alexandre Picard „Norfolk Admirals“ xokkey klubi bilan Calder kubogini qo‘lga kiritdi. Alexandre Picard AHL pley-off seriyasida MVP oʻyinchisi nomini oldi.

Alexandre Picard 2012—2013-yilgi mavsumdan boshlab Shveytsariyaning „Genève-Servette HC“ xokkey klubi bilan koʻp yillik shartnoma imzoladi. Alexandre Picard 2013-yil dekabrda va 2014-yil dekabr oyida Alexandre Picard „Genève-Servette HC“ xokkey klubi bilan Spengler kubogini qoʻlga kiritdi. Alexandre Picard klubni uch yildan soʻng tark etdi. 2015-yil dekabr oyida Picard NLA vakili „HC Davos“ xokkey jamoasining Spengler kubogi uchun roʻyxatiga qoʻshildi. Oʻzining yaxshi oʻyinidan soʻng, „HC Davos“ xokkey klubi Alexandre Picardga 2016-yil yanvarida 2015—2016-yilgi mavsum uchun shartnoma taklif qildi.

Alexandre Picard 2015—2016-yilgi mavsum yakunlanganidan soʻng Shveytsariyani tark etdi va KHLdagi ilk mavsumi uchun „Kunlun Red Star“ xokkey jamoasi bilan bir yillik shartnoma imzoladi. 2016-yilning 29-noyabrida Alexandre Picard Chexiyaning Extraliga jamoasi „HK Hradec Kralove“ xokkey jamoasiga qo‘shildi.

Faoliyat statistikasi

Manbalar 

Yashayotgan insonlar
1985-yilda tugʻilganlar
Kal Kuhi

Kal Kuhi (, romanizatsiya qilinganda Kal Kūhī) — Eronning Kerman ustoni, Jiroft tuman okrugi tarkibidagi, Jebalbarez tumani, Saghder okrugiga qarashli qishloq. 2006-yilgi aholini ro'yxatga olish ma'lumotlariga ko'ra, Kal Kuhi aholisi 11 nafarni tashkil qilib, ular 4 ta oiladan iborat bo'lgan.

Manbalar
Gavin Andresen

Gavin Andresen (, tugʻilgan ismi Gavin Bell, ) — Bitcoin fondining bosh ilmiy xodimi. U muhim tarmoq muammolarini barcha mijozlarga uzatish imkonini beruvchi ogohlantirish kalitiga kirish huquqiga ega.

Martaba 
Gavin 1988-yilda Prinston universitetini tamomlagandan soʻng, Gavin Andresen oʻz martabasini Silicon Graphics Computer Systems uchun 3D grafik dasturlari ustida ishlashni boshladi. 1996-yilda u VRML 2.0 spetsifikatsiyasi ustida ishladi, keyinchalik u maʼlumotnomani nashr etdi. 1996-yilda Kremniy vodiysini tark etgach, Andresen turli xil dasturlash ishlarini olib borib, Internet ovozli aloqalar boʻyicha dastlabki startapning texnik direktori va koʻzi ojiz odamlar oʻrtasida koʻp onlayn oʻyinlar ishlab chiqaruvchi kompaniya asoschisi boʻldi.

Shuni etib oʻtish kerakki, Andresen internetda xavfsiz, barqaror „naqd pul“ yaratish ustida ish olib boruvchi Bitcoin kriptovalyutasi loyihasining bir qismining yetakchi ishlab chiqaruvchisi hisoblanadi. 2011-yil aprel oyida Forbes Andresenning „Bitcoin bizni odamlar oʻrtasidagi markazlashmagan almashinuvga qaytarish uchun moʻljallangan“ va „oltindan koʻra yaxshiroq oltin“ deb yozganidan iqtibos keltirdi.

Andresen, shuningdek, ClearCoin ni yaratdi, bu vositachilik xizmati bitcoin operatsiyalari uchun kafillik qildi. Xizmat 2011-yil 23-iyunda vaqtincha yopilgan va hozirgacha mavjud emas. Gavin yopilishini bitkoin yadrosi bilan ishlash juda bandligi bilan izohladi: „ClearCoin yangi tranzaktsiyalar uchun yopiq, shuning uchun men (Gavin) bitcoin yadrosiga eʼtibor qaratishim mumkin“, „Umid qilamanki, ClearCoin maʼlum bir vaqtda qaytib keladi, lekin men qila olmayman. Ishonchli kengaytiriladigan xizmatni yaratish uchun koʻplab sahna ortidagi ishlar bajarilmaguncha uni ishga tushiring“.

Manbalar 

Yashayotgan insonlar
1966-yilda tugʻilganlar
Pages with unreviewed translations
Amerikalik dasturchilar
Yvette Andreyor

Yvette Andréyor (Yvette Louise Pauline Royé 1891 yil 6 avgust – 1962 yil 30 oktyabr)  — ovozsiz kino davridagi eng mashhur fransuz aktrisasi. U 1910-1962-yillarda 100 dan ortiq filmlarda suratga tushgan.

Biografiya 
Yvette Louise Pauline Royé 1891-yil 6-avgustda Parijning 14-okrugidagi Port-Royal tugʻruqxonasida rassom Jan-Batist Andre Roye va Mari-Luiz Karsel oilasida tugʻilgan.

Olti yoshida u Theatre de l’Odeon sahnasida debyut qildi. U konservatoriyada badiiy taʼlimni davom ettirdi va u erda 1913-yilda mukofotga sazovor boʻldi. Keyinchalik u Antuan teatrida va Belgiyada chiqish qila boshladi.

Yvette Roye oʻz ismini Yvette Andréyorga oʻzgartirdi va 1910-yilda filmdagi debyutini qildi. U „ Le haleur“ (1911) filmida uni rejissyorlik qilgan Léonce Perret bilan birga va " Le Bossu „da (1912) rol o‘ynagan. 1914-yil dekabr oyida Andreyor Brodveyda “Abadiy ittifoq " spektaklida chiqish qildi.

Louis Feuillade unga eʼtibor qaratdi va uni Renee Carl, Rene Navarre, Andre Luguet va Syuzanne Grandeis bilan birga koʻplab qisqa metrajli filmlarda suratga oldi. Keyingi oʻn yil ichida Andréyor Feuilladening sevimli aktrisalaridan biriga aylandi.

1912-yil oxirida u Rene Navarre bosh roli bilan oʻn ikki epizoddan iborat " Fantômas " filmidagi Jozefina la Pierreus edi. 1916 yilda u Judeksdagi Jaklin Obri edi, u Rene Krestning timsoli boʻlgan mashhur qahramonni sevib qolgan yosh beva ayol rolida edi. Keyingi yili, Judeks suratga olishni tugatgandan soʻng, Andreyorning Louis Feuillade bilan hamkorligi tugadi.

Keyin Andréyor Gaston Ravel, Jak de Baronselli, Robert Pegi va Germen Dulak kabi boshqa kinoijodkorlarda ishlagan. 1921-yilda Andréyor Anri Feskourt tomonidan suratga olingan Jyul Vernning sarguzasht romaniga moslashtirilgan Matias Sandorf filmida Sava Torontal rolini ijro etdi.

1923-yilda u Odeon teatriga qaytib keldi va u erda debyut qildi va keyingi 5 yil davomida oʻzini faqat sahnaga bagʻishladi. 1928-yilda Andreyor rejissyor Rene Clair tomonidan suratga olingan „ Ikki qoʻrqoq qalb“ filmida suratga tushib, ekranga qaytdi.

1930-yillarda Andreyor faqat qisqa metrajli filmlarda suratga tushdi va unga Alberto Cavalcanti va Robert Pegi boshchiligida ikkinchi darajali rollar berildi. Ikkinchi jahon urushidan keyin u " Torrents " (1946) filmida Georges Marchal va „Ahmoqona emas“ (1946) filmlarida Burvil bilan birga rol oʻynagan.

Andreyor 1962-yilda oʻzining soʻnggi La Planque filmida suratga tushdi.

Andreyor 1962-yil 30-oktyabrda Parijning 16- okrugida vafot etdi. U Sen-Ouen qabristonining 33-divizionida dafn etilgan.

Tanlangan filmografiya 

 Fantomas (1913)
 Judex (1916)
 Matias Sandorf (1921)
 Aktrisaning yuragi (1924)
 Ikki qoʻrqoq qalb (1928)
 Mening kichkina markizim (1937)
 Semirib ketgan buzoq (1939)
 Bugun kechqurun doʻst keladi (1946)
 Unchalik ahmoq emas (1946)

Manbalar 

1962-yilda vafot etganlar
1891-yilda tugʻilganlar
Aktrisalar
Fransiyalik aktrisalar